**371/2019. (IX.26.) Kgy. sz. határozat**

1. Szombathely Megyei Jogú Város Közgyűlése a 2019. szeptember 26-i ülésének napirendjével kapcsolatban az alábbi képviselői javaslatokat támogatta:
* a „Tájékoztató a „Szombathely Szent Márton Városa, a fejlődés útján - Szombathely a III. évezred 2. évtizedében” Szombathely Megyei Jogú Város társadalmi és gazdasági programja című ciklusprogram megvalósulásáról” című előterjesztésnek a nyilvános ülés utolsó napirendi pontjaként való tárgyalása;
* az AGORA–Savaria Filmszínház területén működő Cinema Café bérbeadására kiírandó pályázati felhívás elfogadására vonatkozó javaslat napirendre vétele és a nyilvános ülés utolsó előtti napirendi pontjaként való tárgyalása;
* a „Javaslat közterület elnevezésére” című képviselői előterjesztés napirendre vétele.
1. A Közgyűlés a 2019. szeptember 26-i ülésének napirendjével kapcsolatban az alábbi képviselői javaslatokat nem támogatta:
* a „Javaslat ingatlan hasznosításával kapcsolatos döntés meghozatalára” című előterjesztés napirendről való levétele;
* a „Javaslat a Joskar-Ola Alapítvánnyal kötendő feladat-ellátási megállapodás jóváhagyására” című képviselői előterjesztés napirendre vétele.

**Felelős:** Dr. Puskás Tivadar polgármester

**Határidő:** azonnal